Kombinácia liekov
Dobrý deň užívaml lieky condrosulf,glucomed,aspirín, môžem si dať flektor od bolestiďakujem
Dobrý deň,
ďakujeme za Vašu otázku
Pri súčasnom užívaní liekov Flector a Aspirin Protect bola pozorovaná klinicky závažná interakcia v dôsledku ktorej je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania. V prípade nevyhnutného podania lieku Flector je možné jeho jednorazové alebo krátkodobé užitie so 6-8 hodinovým odstupom od lieku Aspirin Protect. Ak bude potrebné opakované užitie lieku Flector, odporúčam konzultáciu s Vašim lekárom. Bezpečnejšou alternatívou liečby bolesti sú lieky s obsahom
paracetamolu
.
Prajem skorú úľavu od ťažkostí.
S pozdravom
PharmDr. Veronika Kiabová